Selfie-uri periculoase: Copii și tineri mutilați după ce au vrut să-și facă poze pe trenuri: "Pielea e pur și simplu carbonizată"
Dr. Raluca Alexandru, purtătorul de cuvânt al Spitalului Clinic de Copii Grigore Alexandrescu din Capitală atenționează asupra numărului mare de cazuri de copii și adolescenți electrocutați pe vagoanele de tren, înregistrat anul acesta. Ultimul caz de acest fel este al unui copil de 12 ani din Prahova care are arsuri pe 80% din suprafața corpului după ce s-a urcat pe un vagon al unui marfar, pe data de 7 septembrie.